**Vi søker deg som vil være med å utvikle vår bedrift.**

**Ledig stilling som avdelingsleder veiledning.**

Halden Arbeid og Vekst AS er en arbeidsmarkedsbedrift, eid av Halden Kommune. Hovedformålet med bedriften er å bistå mennesker som har behov for hjelp til å komme tilbake til arbeid eller aktivitet. Våre største kunder er NAV og Halden kommune. Vi har mer enn 50 års erfaring og dyktige medarbeidere med kunnskap på et svært bredt arbeidsfelt. Nå ønsker vi å ta steg inn på nye områder og har fokus på å utvikle nye tjenester. Du kan lese mer om vår bedrift på vår hjemmeside, www.arbeidogvekst.no.

Vi søker:

**Avdelingsleder veiledning.**

Stillingen er fast og i avdeling Pro Personal. Denne stillingen er en nyopprettet stilling etter en intern omorganisering. Pr i dag skal avdelingsleder lede to team i avdelingen som er i ferd med å teamorganiseres.

Forventninger og oppgaver:

* Høy måloppnåelse, sørge for at teamene oppfyller sine resultatkrav.
* Bygge gode relasjoner med samarbeidspartnere, herunder blant annet næringsliv og NAV.
* Solid kvalitet, ha ansvar for og bidra til at teamene leverer tjenester av høy og riktig kvalitet.
* Skrive anbud av høy kvalitet i henhold til gjeldende lover og regler.
* Utvikle nye tjenester og prosjekt i avdelingen og i bedriften som helhet.
* Bidra til tilfredse og kompetente medarbeidere.

Arbeidsoppgavene stiller krav til selvstendighet, men også til å kunne arbeide i team og forholde seg til mange samarbeidspartnere. Ønskede kvalifikasjoner:

* Erfaring med personalledelse og teamjobbing
* Kunne vise til nybrottsarbeid og utviklingsarbeid
* Erfaring fra anbudsskriving
* Relevant høyskoleutdanning innen f eks økonomi/ledelse/pedagogikk
* Relevant praksis og erfaringsbakgrunn
* Førerkort kl. B

Vi søker deg som er målrettet, strukturert og har høy grad av gjennomføringsevne, Du må også være utviklingsorientert, kunne fange opp trender og se muligheter. Lønn etter avtale.

For nærmere opplysninger kontakt Hanne Lind på tlf. 69 21 30 00. Søknad sendes Halden Arbeid og Vekst AS, Båstadlundveien 6A, 1781 Halden innen 27. september.